
LÄHTESEISUKOHAD DETAILPLANEERINGU KOOSTAMISEKS


1. LÄHTEANDMED
1.1 Keila valla üldplaneering;
1.2 Planeerimisseadus (jõust 01.07.2015);
1.3 Planeeringu algatamise taotlus (registreeritud 16.01.2026 nr 6-2/80 );
1.4 Maa -ja Ruumiaameti kaardiserver.

2. DETAILPLANEERINGU ÜLESANNE
Detailplaneeringu eesmärk on olemasolevate kruntide osaline ümberkruntimine, ehitusõiguse ja -tingimuste määramine, tehnovõrkude lahendamine, keskkonnakaitseliste abinõude ning vajalike kitsenduste määramine.

3. OLEMASOLEV OLUKORD
3.1 Asukoht
3.1.1 Planeeritav ala asub Laulasmaa külas Keila Vallavalitsuse 07.09.2006 korraldusega nr 993 kehtestatud Laulasmäe XXI detailplaneeringu alal https://evald.ee/l%c3%a4%c3%a4neharjuvald/#/planeeringud/planeeringud/295000043.

3.1.2 Planeeringuala suurus koos lähialaga on 1,94 ha.

3.2 Piirangud
Planeeritaval alal lasuvad järgmised maakasutuspiirangud ja kitsendused:
3.2.1 Tallinn-Rannamõisa-Kloogaranna tee kaitsevöönd;
3.2.2 Elektri maakaabeliini AXPK.4x120 kaitsevöönd;
3.2.3 Lohusalu tamme piiranguvöönd.

4. NÕUTAVAD GEODEETILISED MÕÕDISTUSED JA UURINGUD
Teostada planeeritava maa-ala geodeetiline mõõdistus M 1:500 koos tehnovõrkude ja kinnistute piiridega (ka naaberkinnistute piirid ja aadressid).

5. NÕUDED MAA-ALA PLANEERIMISEKS
5.1 Üldnõuded
5.1.1 Koostada maa-ala detailplaneering mõõdus M 1:500. Planeeringus määrata krundi hoonestusala ja ehitusõigus, ehitise ehitustingimused, maakasutuse sihtotstarve, haljastuse tingimused, juurdepääs. Krundi ehitusõigus anda detailplaneeringu põhijoonisel tabeli kujul. Planeeringu koostamisel järgida riigihalduse ministri 17.10.2019 määruses nr 50 „Planeeringu vormistamisele ja ülesehitusele esitatavad nõuded“ toodud tingimusi;
5.1.2 Detailplaneeringu koosseisus esitada situatsiooniskeem mõõdus M 1:5000.

5.2 Krundijaotus ja hoonestus
5.2.1 Olemasolevate elamumaa piiride täpsustamine seoses ümberkruntimisega. Kolmele elamumaa krundile 5-e korterelamu kavandamine suurima summaarne ehitise aluse pindalaga kokku 2500 m².;
5.2.2 Korruselisus 3-4 maapealset;
5.2.3 Hoonete maksimaalne kõrgus maapinnast 15 m .

5.3 Arhitektuur
5.3.1 Katusekalle 0–60º;
5.3.2 Anda soovitused hoonete välisviimistluse ja materjalide ja katusekatte materjalide kohta;
5.3.3 Anda soovitused krundi asukoha ja välispiirete materjalide kohta. Piirdeaia kõrgus kuni 1,5 m.

5.4 Haljastus ja heakord
5.4.1 Säilitada väärtuslik kõrghaljastus;
5.4.2 Anda haljastuse ja heakorrastuse lahendus.

5.5 Teed ja parkimine
5.5.1 Juurdepääs lahendada Tallinn-Rannamõisa-Kloogaranna teelt vastavalt transpordiameti tingimustele;
5.5.2 Tagada avalik läbipääs jalgsi kulgejatele pangapealselt panga alla ja selle tee sidumine jalgteega transpordimaal 11390 Tallinn-Kloogaranna tee L16;
5.5.3 Sõiduautode normatiivne parkimine lahendada omal krundil vastavalt EVS 843;
5.5.4 Teede lahenduse väljatöötamiseks kaasata vastava pädevusega teedeinsener.

5.6 Tehnovõrgud
5.6.1 Anda tehnovõrkude koondplaan koos uute tehnovõrkude näitamisega kooskõlastatult tehnovõrkude valdajatega. Koondplaani alusplaanina kasutada vormistatud detailplaneeringu põhijoonist. Vajadusel määrata tehnovõrkude jaoks servituudid või kitsendused. Tehnilised tingimused taotleb projekteerija võrguvaldajatelt;
5.6.2 Lahendada vertikaalplaneerimine ning sade- ja drenaaživee kõrvaldus kruntidelt, välistada vee valgumine naaberkinnistutele. Olemasolevat maapinda ei või tõsta kõrgemale hoonestatud naaberkinnistu maapinnast;
5.6.3 Lahendada tuletõrje veevarustus;
5.6.4 Veevarustus ja kanalisatsioon lahendada liitumisega ÜVK võrkudega.

6. NÕUTAVAD DETAILPLANEERINGU KOOSKÕLASTUSED
6.1 Detailplaneeringu eskiis kooskõlastada Lääne-Harju Vallavalitsusega.
6.2 Detailplaneering koostatakse koostöös planeeritava ala kinnisasja ja naaberkinnisasja omanikega ning olemasolevate ja kavandatavate tehnovõrkude valdajatega. Detailplaneering kooskõlastada:
· Transpordiametiga
· Päästeametiga
· Keskkonnametiga;
· tehnovõrkude valdajatega;
6.3 Koostöös saadud nõusolekud detailplaneeringu lahenduse kohta ja tehnovõrkude valdajate kooskõlastused lisada detailplaneeringule tabeli kujul.

NÕUTAV DETAILPLANEERINGU KOOSSEIS
7.1 Detailplaneering esitada planeerimisseaduses kehtestatud mahus juhindudes teistest seadustest ning vara ja maaomandit reguleerivatest õigusaktidest. Detailplaneeringu üldosas anda planeeringu vajalikkuse põhjendus ja haakuvus kontaktvööndiga, seletuskirja alapunktides lahenduste põhjendus;
7.2 Joonistest on vajalik esitada situatsiooniskeem, kontaktvöönd naaberplaneeringute lahendustega, tugiplaan topogeodeetilisel alusplaanil koos naaberkinnistute piiridega mõõdetuna vähemalt 20 m planeeringualast väljaspool ja fotodega olemasolevast situatsioonist, põhijoonis, illustreeriv joonis, tehnovõrkude plaan M 1:500, liiklusjoonis, teede lõiked, tehnovõrkude skeemid liitumispunktideni ja eelvooluni;
7.3 Detailplaneering esitada Lääne-Harju Vallavalitsusele kahes eksemplaris köidetult paberkandjal ja digitaalselt CD-l; joonised *.dwg- ja *.pdf-formaadis, seletuskiri *.doc- ja 
*.pdf-formaadis. Lisaks esitada vähemalt üks värviline ruumiline joonis avaliku väljapaneku korraldamiseks.
7.4 Detailplaneeringu materjalid planeeringute andmekogule (PLNIS) esitada Lääne-Harju Vallavalitsusele digikonteineris allkirjastatult ilma kriitiliste vigadeta.
7.5 Detailplaneering tuleb esitada kaustas ja digitaalselt erinevates etappides (eskiis, vastuvõtmine, kehtestamine).


8. LISAD LÄHTESEISUKOHTADELE

8.1 Planeeringuala skeem

Väljavõte Maa-ja Ruumiaameti põhikaardist

8.2 Detailplaneeringu lähteseisukohad kehtivad 3 aastat.


Koostas: Ado Pallase, nõunik

